**Projekts**

**Akciju sabiedrības “Latvijas balzams” statūtu grozījumi**

1. Papildināt Statūtu (7) punktu ar jauniem sekojošiem papildus darbības veidiem:

“20.41. Ziepju, mazgāšanas, tīrīšanas un spodrināšanas līdzekļu ražošana.

20.42. Smaržu un kosmētisko līdzekļu ražošana.

91.02. Muzeju darbība.

91.03. Vēsturisku objektu un līdzīgu apmeklējuma vietu darbība.”

1. Grozīt Statūtu (23) punktu un izteikt to sekojošā redakcijā:

“(23) Padomei nav tiesību izlemt jautājumus, kas ir Valdes kompetencē, tomēr šādu svarīgu jautājumu izlemšanā Valdei ir vajadzīga Padomes piekrišana:

1. līdzdalības iegūšana citās sabiedrībās, tās palielināšana vai samazināšana;
2. uzņēmuma iegūšana vai atsavināšana;
3. filiāļu un pārstāvniecību atvēršana vai slēgšana;
4. jaunu darbības veidu uzsākšana un esošo darbības veidu pārtraukšana;
5. tādu darījumu slēgšana, kuru summa pārsniedz EUR 4 000 000 (četrus miljonus *euro*).”
6. Attiecīgi mainīt turpmāko punktu numerāciju.
7. Papildināt Statūtus ar nākamo punktu (24) un izteikt to sekojošā redakcijā:

“(24) Padomes sēdes notiek Sabiedrības birojā, kā arī jebkurā citā vietā. Padomes locekļi var piedalīties padomes sēdē klātienē vai attālināti. Gadījumā, ja Padomes loceklis piedalās attālināti, tad viņš izmanto sakaru līdzekļus, izpildot piemērojamā regulējuma prasības.”

1. Papildināt Statūtus ar nākamo punktu (25) un izteikt to sekojošā redakcijā:

“(25) Padomes sēdēs ir tiesības piedalīties uzaicinātajām personām. Sēdi vara Padomes priekšsēdētājs vai jebkurš cits sēdes dalībnieks, kuru ievēlējuši padomes locekļi.”

1. Papildināt Statūtus ar nākamo punktu (26) un izteikt to sekojošā redakcijā:

“(26) Padomes sēdes protokoli tiek parakstīti likumā noteiktajā kārtībā.”

1. Grozīt Statūtu ar nākamo (27) punktu un izteikt to sekojošā redakcijā:

“(27) Valde ir Sabiedrības izpildinstitūcija. Valdes sastāvā var būt viens vai vairāki valdes locekļi. Ja sabiedrības akcijas atrodas publiskā apgrozībā, minimālais valdes locekļu skaits ir trīs.”

Rīgā, 2020. gada 5. jūnijā

Akciju sabiedrības “Latvijas balzams” Valde